Tisztelt Bejelentő!

Ahogy előző levelünkben is vázoltuk, sebességcsillapító küszöb létesítése jelentősen megosztja a lakosságot, az érdekelt szakasz közösségének meg kell egyeznie a létesítésének kéréséről és a pontos helyéről is. A mellette fekvő ingatlannak viselnie kell az esetleges dinamikus hatásokat, pl. ha túl nagy sebességgel hajtanak át rajta, a fékezések, gyorsítások esetleges hangjait. Az alacsony felépítési autóknak különösen óvatosan kell átkelniük rajta stb. Ha egyszer megépült viszonylag jelentős költséggel, már nincs lehetőség „kicsit arréb” tenni, egyet nem értő lakossági kérésre elbontása pedig a közpénzből való építése után közpénzből, joggal közfelháborodás tárgya lenne.

A korábban megküldött válaszunkat az egyértelműség miatt a következőkkel egészítjük ki: A küszöbök helyére vonatkozóan a szakaszon lakók többségének konkrét kérelmét, benne helymegjelölést, és a küszöb építésével érintett ingatlan tulajdonosainak hozzájáruló aláírását a kezdeményezőtől várjuk beszerezni.

Tisztelettel:

Budafok-Tétény Budapest XXII. Kerületi Polgármesteri Hivatal